
Reneszánsz lant, teorba és barokk lant

Kulcsszavak: lant, reneszánsz, barokk, teorba
A reneszánsz korban a lant volt a legnépszerűbb hangszer Nyugat-Európában, megközelítőleg 30 000 művet komponáltak erre a hangszerre. A reneszánsz lantra komponált művek jelentős része kórusművek átirata, ezeket intavolációnak nevezzük. A reneszánsz lantot C. de Rore-J. P. Paladin: Anchor che col partire c. intavolációján keresztül mutatom be. A barokk zenei stílus alakulásával és fejlődésével fokozatosan nőtt a lantok hangterjedelme a basszus irányában. Ennek kapcsán számos kísérletezés látott napvilágot a lantokon, melyeknek köszönhetően új tagokkal bővült a lantok családja. A teorba és a barokk lant is ilyen hangszerek, előbbit R. de Visée: Chaconne-ján keresztül, utóbbit S. L. Weiss d-moll szvitjének (SW 34) Courante tételén keresztül mutatom be.



